اگرچہ ان کو جملہ فنون میں یکساں کمال حاصل تھا،لیکن ان کا خاص فن حدیث وسنت تھا،اس کا انھیں جتنا ذوق تھا اور جس مشقت سے انھوں نے صدہاخرمنوں سے ایک ایک دانہ چن کر علم کا انبار لگایا تھا،اس کے حالات اوپر گزرچکے ہیں،انھوں نے اس عہد کے تمام ائمہ اوراکابر علما کا علم اپنے دامن میں سمیٹ لیا تھا ، ابن مدینی کا بیان ہے کہ حجاز میں ثقات کا سارا علم زہری اورعمرو بن دینار کے درمیان تقسیم تھا،ان کی احادیث کی تعداد دو ہزار دوسو تک پہنچی ۔
Entity: ابن — Type: /person